Koňský pramen

Koňský pramen je prírodná pamiatka ev. č. 1787, ktorá sa nachádza v okrese Cheb približne 5,5 km od Mariánskych Lázní v údolí Chotěnovského potoka. Pamiatku spravuje Správa CHKO Slavkovský les. Ochrana Predmetom ochrany sú vývery prírodnej uhličitej kyselky prevažne s horečnato až železnatým zložením. Geologický podklad tvorí amfibolit s vložkami pararuly. Pri botanickom prieskume boli zistené 4 druhy machorastov a 26 druhov cievnatých rastlín, neboli pozorované chránené druhy. Vlastný prameň je hydrouhličitanová vápenato-horečnatá slabo mineralizovaná studená kyselka o teplote približne 8°C a pH 5,3 s obsahom 2 197 mg voľného CO² na 1 liter. Výdatnosť prameňa je 19,8 litra/min. Pri prameni je umiestnená informačná tabuľa. Podľa povesti sa v bažinatom okolí počas tridsaťročnej vojny utopil jazdný oddiel, čo malo dať pôvod názvu prameňa. Rovnaká povesť sa však traduje aj o Vlčích prameňoch pri Velkej Hleďsebe. V roku 1995 bola nad prameňom inštalovaná strieška, ktorá bola v roku 2003 rekonštruovaná, v lete roku 2015 však chýbala. Referencie Tento článok je čiastočný alebo úplný preklad článku Koňský pramen na českej Wikipédii. Iné projekty Commons ponúka multimediálne súbory na tému Koňský pramen Externé odkazy Informácie na webe taggmanager.cz Archivované 2015-06-20 na Wayback Machine HALLA, Pavel. Minerálka uprostřed pastvin a luk. U Mariánských lázní vyvěrá Koňský pramen [online]. 2016-10-18, [cit. 2017-12-20]. Dostupné online.